Ökonoomne, reisijatele mugav ja turvaline sõit on meie üks olulisemaid prioriteete.
Kõik SEBE bussijuhid läbivad ohutu ja säästliku sõidustiili ehk eco-driving'u koolituse.
Ohutu ja säästliku sõidustiili kasutamise eesmärgid on:
2. tõsta sõidumugavust ja turvalisust;
3. vähendada stressi liikluses;
4. kahandada avariiohtu;
Eco-driving'u kuldreeglid:
Sõida tahhomeetri rohelises alas
Madalama pöörlemissagedusega (1200 - 1600 p/minutis) sõiduga kaasneb madalam kütusekulu, väiksem müratase ja vähem heitgaase.
Kiirenda mõõdukalt
Kiirendamisel ei ületata 1800 p/minutis – kõrgemate pööretega kaasneb kõrgem kütusekulu.
Käike vaheta õigeaegselt
Käike vahetatakse kõrgemale käigule nii ruttu, kui võimalik - madalama käiguga kaasneb suurem kütusekulu.
Jälgi liiklust tähelepanelikult
Liiklust jälgitakse kaugele ette ning tegutsetakse sellele vastavalt. Hoitakse piisavat pikivahet, et aegsasti oma manöövreid ja peatumisi planeerida, vältida äkilisi manöövreid ning seega kahandada avariiohtu. Veeremisenergiat kasutatakse maksimaalselt ära, pidurdatakse mootori ja retarderiga (ehk jõuülekandepiduriga), see alandab keskmist kütusekulu, on sujuvam ja säästab piduri detaile.
Kurve läbi ökonoomselt
Kurvi võtmist plaanitakse ette aegsasti; kurvi sisenetakse kõrgeima käiguga, millega kurv on läbitav.
Kontrolli sõiduki rehvirõhku regulaarselt
Rehvirõhk alaneb normaalselt 0,1 bar kuus. Lubatust 0,1 bar madalam rehvirõhk suurendab kütusekulu ca 1%. Rehvirõhu langedes alla tehase poolt etteantud normi suureneb müratase mitmekordseks ning olulisel määral rehvide kulu.
Ära lase mootoril põhjuseta töötada
Alusta sõitu niipea, kui klaasid on jää- ja uduvabad, mootor soojeneb sõidu ajal paremini. Pea meeles, et tühikäigul töötava mootori väljalaskegaasid reostavad õhku meie ümber.
Kui mitut eco-driving'u juhist Sina järgid?